<classify> Kulekea mchezi wa hatua ya awali ya Ligi ya Mabingwa Afrika kati ya Yanga na Township Rollers kutoka Botswana, Mkuu wa Idara ya Habari na Mawasiliano wa Klabu ya Simba, Haji Manara amewaasa mashabiki wote wa Simba watakaohudhuria uwanjani kutowazomea mahasimu wao Yanga. Yanga na Township Rollers watakutana kesho Jumamosi Agosti 10 katika Uwanja wa Taifa, jijini Dar es Salaam saa 12 jioni. Itakumbukwa timu hizo mbili zimewahi kukutana miaka miwili illiyopita na Yanga kutupwa nje kwa wastani wa mabao 2-1. Mchezo wa kwanza uliofanya Tanzania, Yanga walifungwa magoli 2-1 na kupata suluhu katika mchezo wa marejeano uliofanyika Botswana. Manara amesema kama kuna mshabiki anahisi atashindwa kujizuia basi ni bora asiende uwanjani na kusisitiza umuhimu wa kuweka mbele maslahi ya taifa. Imetuchukua miongo kadhaa kama nchi kupata fursa ya kuwakilishwa na vilabu vinne kwenye mashindano ya CAF, ni Simba wenye mchango mkubwa sana ktk hili. Kama Taifa tunatakiwa tufanye vizuri zaidi kupitia wawakilishi wetu ili tuendelee kwa miaka ijayo kuwa na klabu nne ktk CAF Competitions, Manara ameandika kupitia ukurasa wake wa Instagram. Najua ni ngumu kunielewa leo , lakini nawaomba Wanasimba wote kesho msizomee Yanga, msilipe kisasi na wekeni maslahi mapana ya nchi,sisi ni waungwana na uungwana ni vitendo. Kama hujiwezi usiende Uwanja wa Taifa na ikibidi kwenda na huwezi kuwashangilia bora ukae kimya. Manara ameongeza kuwa anajua kuwa msimu uliopita mashabiki wa Yanga waliwakera sana kutokana na kuwazomea mara kadhaa walipokuwa wakicheza na wapinzani wao katika Ligi ya Mabingwa Afrika lakini wao kuonesha utofauti. Najua walitukera msimu uliopita lakini tuiangalie nchi kwanza na pia tujue wao, Azam, KMC pamoja na sisi ndio tuna nafasi ya kuendelea kupewa nafasi nne tena msimu ujao. Please watu wangu nieleweni katika hili. Naiangalia Tanzania kama nchi, utani na kuzodoana kwetu utatugharimu sote, kama kuwacheka tuwacheke baadaye lakini kwa sasa interest ya Tanzania iwe moja.  <topic>: MICHEZO 